ამერიკის ახალი ინიციატივა გლობალურ ჯანდაცვასთან დაკავშირებით
ამერიკა მოუწოდებს მსოფლიო ქვეყნებს მიიღონ ან თუ აქვთ გაამკაცრონ კანონი არასრულწლოვანთა დაქორწინების შესახებ.
ამერიკა გლობალური ჯანდაცვის პროგრამებისთვის 63 მილიარდ დოლარიანი დახმარების გამოყოფას აპირებს. ახლახანს გაკეთებულ განცხადებაში ჰილარი კლინტონმა აღნიშნა, რომ პრეზიდენტ ობამას ადმინისტაცია გლობალური ჯანდაცვის პროგრამებისთვის დაფინანსების გაზრდას გეგმავს. საუბარია აივის ვირუსთან, მალარიის ინფექციასთან ბრძოლის და ბავშვთა სიკვდილიანობის შეჩერების პროგრამებზე. ამ ყველაფერთან საბრძოლველად ამერიკა რამდენიმე წლიანი, 63 მილიარდ დოლარიანი დახმარების გამოყოფას აპირებს. თუმცა, გამომდინარე იქიდან, რომ ამერიკელი გადასახადების გადამხდელები კვლავ მაღალ უმუშევრობის დონესა და რეცესიისგან გამოწვეულ სხვა პრობლემებს ებრძვიან, ამერიკა დახმარების მიმღებ ქვეყნებს მოუწოდებს, რომ თავადაც დიდი ძალისხმევა გასწიონ ეგრეთ წოდებული საზოგადო ჯანდაცვის მდგომარეობის გასაუმჯობესებლად. ჰილარი კლინტონს ქვეყნების მთავრობები არ გაუკრიტიკებია, მაგრამ აღნიშნა, რომ სამხრეთ აფრიკის ყოფილი მთავრობა წლების მანძილზე უარყოფდა კავშირს აივის ვირუსსა და შიდსს შორის. მან იმედი გამოთქვა, რომ ქვეყნის ახლანდელი მთავრობა და მისი ლიდერი ჯაკობ ზუმა მსოლფიოს ყველაზე მძიმე შიდსის ვირუსთან ბრძოლისთვის ყველაფერს გააკეთებს. ჰილარი კლინტონმა აღნიშნა, რომ მიუხედავად ვაშინგტონში, პარტიებს შორის არსებული აზრთასხვადასხვაობისა, სამედიცინო სფეროს დაფინანსების საქმეს კონგრესის ორივე პარტია თანაბარი ყურადღებით ეკიდება. მან ყოფილი პრეზინდეტ ბუშის ადმინისტრაცია შეაქო იმ ძალისხმევისთვის, რომელიც მას მსოფლიო ჯანდაცვის პროგრამების საქმეში მიუძღვის. მისი განცხადებით, ამერიკის გლობალური ჯანდაცვის პროგრამები დღეს პრეზიდნეტ ჯორჯ ბუშის დაწყებულ სამქეს ეფუძნება, თუმცა ამ შემთხვევაში გამორჩეული ყურადღება ფეხმძიმე ქალებისა და ოჯახების დაგეგმვის საქმეს ენიჭება. ჰილარი კლინტონმა აღნიშნა, რომ ამერიკა მოუწოდებს მსოფლიო ქვეყნებს მიიღონ ან თუ აქვთ გაამკაცრონ კანონი არასრულწლოვანთა დაქორწინების შესახებ.